|  |  |
| --- | --- |
|  ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ**,**ΕΡΕΥΝΑΣKΑΙ ΘΡΗΣΚΕΥΜΑΤΩΝ ----- ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΜΑΚΕΔΟΝΙΑΣ – ΘΡΑΚΗΣ  |  |

Κομοτηνή 05-10-2017

 **ΒΑΣΙΛΕΙΟΣ ΣΥΜΕΩΝΙΔΗΣ**

**ΜΗΝΥΜΑ ΠΕΡΙΦΕΡΕΙΑΚΟΥ ΔΙΕΥΘΥΝΤΗ ΕΚΠΑΙΔΕΥΣΗΣ ΑΝ. ΜΑΚΕΔΟΝΙΑΣ - ΘΡΑΚΗΣ**

Με αφορμή τον σημερινό εορτασμό της Παγκόσμιας Ημέρας Εκπαιδευτικού, η οποία καθιερώθηκε προκειμένου να αναδειχθεί ο καθοριστικός κοινωνικός ρόλος διεθνώς, δράττομαι της ευκαιρίας να εκφράσω τις ευχαριστίες μου προς όλους τους συναδέλφους που παρέχουν τις υπηρεσίες τους στα γεωγραφικά όρια της Αν. Μακεδονίας – Θράκης.

Από την εμπειρία μου, δεν θα μπορούσα να μην επισημάνω τη φιλοτιμία σας, τον επαγγελματισμό και την εργατικότητά σας, ιδιαιτέρως σε μια εποχή, κατά την οποία η κρίση έχει λάβει διάφορες μορφές.

Με την ελπίδα, ή μάλλον με την βεβαιότητα, ότι και με τη δική σας συμβολή, η κατάσταση θα βελτιωθεί για το σύνολο της εκπαίδευσης και για όλους τους εμπλεκόμενους, προσβλέπω στη συνέχιση των προσπαθειών σας, στις οποίες θα με βρίσκετε πάντα αρωγό και συμπαραστάτη. Στόχος μας η αναβάθμιση του κύρους της πατρίδας μας και η βελτίωση σε όλα τα επίπεδα, για τα οποία αγωνίζομαι και εγώ, όχι μόνο από τη θέση ευθύνης που κατέχω αυτή τη στιγμή αλλά και ως απλός εκπαιδευτικός.